Ansøgning om renovering

Ansøger og kontaktperson

Hvem er ansøgerne og kontaktpersonen inkl. kontaktinformationer. Enhed og enhedsnummer.

Søspejdertroppen Gry

Formål

Formålet er at sikre at vi har sejldygtige og søsikre både på både kort og længere sigt. Vi har i lang tid været en trop på omkring 21 spejdere som sejler i fire Svendborg Senior joller. Sejladsen omfatter ud over de ugentlige møder med sejlads i sommerhalvåret også et to-ugers sommertogt og flere mindre ture med overnatning. En af de fire Svendborgjoller er så dårlig at den må skrottes, mens de tre andre står til at redde, hvis de renoveres nu. Af de tre er en p.t. usejldygtig, og de to andre har mangler og skader der inden for kort tid vil medføre det samme. Renovering af bådene vil være en investering i at fastholde vores kerneaktivitet, som er at skabe maritime værksteder hvor unge kan udvikle sig og tage ansvar for fællesskabet. Får vi tilskud til renovering af de tre både, vil det være muligt for troppen at supplere med endnu en båd for egne midler. Derved vil vi kunne fastholde troppen på 21 spejdere, og vi vil også have et godt udgangspunkt for en eventuel udvidelse af troppen på længere sigt.

Vi samarbejder med andre grupper og udlåner gerne vores materiel ud. Vi har f.eks. haft sejlaktiviteter med landspejdere, så søspejdere og landspejdere kunne mødes om fælles aktiviteter på vandet. Derudover har vores både pga. af vores placering ved Svanemøllen været udlånt i flere omgange såvel til Søplan 2 som til grupper der mangler både til den årlige kapsejlads i sø-område Sjælland.

Mål

* At fastholde en trop på 21 søspejdere
* At have i alt fire svendborgjoller som er i god og sikker stand til næste sejlsæson, herunder at de er i stand til at blive slæbt i række på motor. Det er jævnligt nødvendigt på længere togter.

Målgruppe

Målgruppen er dem der ønsker at deltage i gruppen som søspejdere. Der er stor søgning til gruppen.

Kort beskrivelse af aktiviteter

Bådene er centrale for troppens aktiviteter, Spejderne i troppen sejler hver tirsdag aften i fire Svendborg Senior joller med ca. 5 spejdere i hver i faste besætninger. Blandt de ældste er udpeget fire patruljeledere og fire patruljeassistenter som i samarbejde med de voksne tropsledere lærer de yngre at sejle. I løbet af sejlsæsonen danner bådene rammen for flere weekendture et to uger langt sommertogt. Uden for sejsæsonen udføres almindeligt vedligeholdelsesarbejde på bådene og deres udstyr.

Ang. Aktiviteter der kan være med til at skabe udvikling i gruppen, har vi som gruppe stor fokus på nemlig det og har søgt om at være med i DDS udviklingsforløb som bliver ledet af Stinne Busted Frederiksen. Derfor regner vi også med at det forløb vil kaste aktivister af sig som udvikler gruppen som jo er en forudsætning for bådpuljen.

Forventede effekt

At vi kan fremtidssikre vores både, så flere kan få oplevelser på vandet. At vi indfrier de opsatte mål og dermed kan beholde og videreudvikle en trop på ca. 21 spejder.

Formidling

Vi vil efter renoveringen arbejde for at nærliggende grupper i højere grad end i dag får mulighed for at benytte sig af at vi kan udbyde sejlaktiviteter. Dermed kan der være flere aktiviteter hvor land- og søspejdere mødes. Det vil vi gøre ved at invitere til flere af vores aktiviteter i gennem samlinger og direkte invitationer.

Milepæle / Tidsplan

Da vi søger midler fra puljen til at renovere eksisterende materiel som skal gøres søsikkert, er den primære effekt at vi fremadrettet kan bevare eksisterende aktiviteter og aktivitetsniveau, både i og uden for sejlsæsonen. Aktiviteterne er således er det allerede planlagt i vores program. Vi fremsender gerne programmet, hvis det er ønskeligt.

Men da vores udviklingsforløbet løber samtidigt med dette renoverings projekt så er det udviklingsforløbet som kommer til at være bestemmende for hvilke nye og udviklings præet aktivister der kommer da det nok sætter nogle nye bolde i luften.

Evaluering

Vi vil evaluere opfyldelses af vores må på følgende måde

* At fastholde en trop på 21 søspejdere
	+ Det er ret let at måle via blåt medlem. Vi har stor efterspørgsel på at blive søspejder; den begrænsende faktor er helt klar søsikre både.
* At have 4 svendborgjoller som er i god og sikker stand og som kan slæbes
	+ Bådene skal i altid starten af en sæson vurderes af det sikkerhedsansvarlige søkyndige medlem af gruppen. Vi har endvidere en bådbyggerlærling i ledergruppen der kan medvirke i vurderingen af renoveringsarbejdet.

Budget

Det ansøgte beløb og et samlet budget for jeres aktiviteter.

Der er mulighed for at søge midler til aktivitetsudgifter via fx [Friluftsrådet](http://www.friluftsraadet.dk/indhold/tilskud-til-friluftsliv/lokale-friluftsprojekter.aspx) samt [Det Danske Spejderkorps’ egne puljer](http://dds.dk/penge-til-spejd).

Tilbud fra bådværft

Der vedlægges et uforpligtende tilbud på renoveringen fra et af følgende bådværfter. Tilbuddet skal inkludere transport til og fra værftet.

Slette Bådeværft: <http://www.sletten-boats.dk/>

Årøsund Bådebyggeri: <http://aarosundbaadebyggeri.dk/>